ইয়েমেনের জাতীয় পতাকা
ইয়েমেনের জাতীয় পতাকা মে ২২, ১৯৯০ তারিখ হতে প্রবর্তিত হয়। এই দিনে উত্তর ও দক্ষিণ ইয়েমেন একত্রিত হয়। পতাকার লাল, সাদা ও কালো বর্ণের ডোরাগুলি উত্তর ও দক্ষিণ ইয়েমেনের পতাকাতেও উপস্থিত ছিল। এই বর্ণগুলি নিখিল আরব একতার প্রতীক, যা মিশর, সিরিয়া, এবং ইরাকের জাতীয় পতাকায় রয়েছে। সরকারী বর্ণনা অনুসারে লাল হল শহীদদের রক্ত এবং একতার প্রতীক; সাদা হল উজ্জ্বল ভবিষ্যতের প্রতীক, এবং কালো হলো অন্ধকার অতীতের প্রতীক।